இன்றைக்கும் மிடில், லெக் கார்டு எடுத்து முதல் பந்தினை எதிர்நோக்கும் அந்த நொடி வாழ்வின் மகோன்னதமான கணம். உலகம் மறந்துப் போய், என்னுள் இருக்கும் சுயமும் விலகி, பாலகுமாரன் அவ்வப்போது சொல்லும் தியானத்தில் எங்கோ வெளியில் மிதக்கிறேன் என்பது மாதிரியான நேரமது. கவனமுழுவதும் பவுலரின் கைகளை நோக்கியே குவிந்திருக்கும் அந்த நொடி தான், இன்றளவும் என்னுள் கிறுக்கினை உயிர்ப்பித்துக் கொண்டேயிருக்கும் தேவ கணம். செக்ஸுக்கு பின் ஒரு ஆணின் எல்லா கவனமும் ஒரு கணத்தில் குவிந்திருப்பது கிறுக்கில் தான் என்று எண்ணத் தோன்றுகிறது.